টেথিস সাগর
প্রাচীন গ্রিক পুরাণের সমুদ্রের দেবী টেথিসের নামে এই প্রাচীন মহাসাগরের নাম দেওয়া হয় "টেথিস"। অস্ট্রীয় ভূতত্ত্ববিদ এডুয়ার্ড সুয়েস ১৮৯৩ সালে এই নামকরণ করেন।
কেন্ট্রোসরাস
তানজানিয়ার টেন্ডাগুড়ুতে ১৯০৯ - ১৩ খ্রিস্টাব্দের মধ্যে জার্মান পুরাজীববিদ, ভূতাত্ত্বিক ও গবেষক ভের্নার ইয়ানেশের নেতৃত্বে পরিচালিত এক অভিযানে কেন্ট্রোসরাসের জীবাশ্ম প্রথম আবিষ্কৃত হয়। এর উপর ভিত্তি করে আরেক প্রখ্যাত জার্মান পুরাজীববিদ এডভিন হেনিখ ১৯১৫ খ্রিস্টাব্দে প্রথম এর বিবরণ প্রকাশ করেন। পরবর্তীসময়ে খুঁজে পাওয়া আরও বিভিন্ন নিদর্শনের উপর ভিত্তি করে তিনি ১৯২৫ খ্রিস্টাব্দে একটি বিস্তৃততর বিবরণ প্রকাশ করেন। এদের এরকম অদ্ভূত নামকরণের ভিত্তি হল পুরাতন গ্রিক ভাষার একটি শব্দ "কেন্ট্রন" ('κέντρον'), যার অর্থ 'ছুঁচলো' বা 'সরু' ও "সাউরোস" অর্থাৎ 'টিকটিকি'। এই দু'টি শব্দের মিলনেই "কেন্ট্রোসরাস" নামটির সৃষ্টি।